OBAVIJEST ZA RODITELJE UČENIKA 1.- 4. RAZREDA OŠ ERNESTINOVO O MOGUĆNOSTI POČETKA NASTAVE U ŠKOLI OD 11. SVIBNJA 2020.

Poštovani roditelji učenika od 1. do 4. razreda,

dana 30. travnja 2020. dobili smo upute Hrvatskog zavoda za javno zdravstvo i preporuke Ministarstva znanosti i obrazovanja o mogućnosti realizacije nastave u školi za pojedine učenike razredne nastave. Budući da je epidemiološka situacija još uvijek nepovoljna, **školu mogu pohađati samo učenici koji na zahtjev i prema izjavi roditelja ispunjavaju uvjete propisane od strane HZJZ koji glase** :

**1. Oba roditelja djeteta su zaposlena** i nemaju mogućnost drugačijeg zbrinjavanja djeteta u vrijeme dok su na poslu.

**2. Dijete nema kronične bolesti** (respiratorne, kardiovaskularne, dijabetes, maligne bolesti, imunodeficijencija, veća tjelesna/motorička oštećenja)

**3.** **Niti jedan od ukućana** **s kojima dijete boravi** ili osobe s kojima je dijete u svakodnevnom kontaktu **nema kronične bolesti** (respiratorne, kardiovaskularne, dijabetes, maligne bolesti, imunodeficijencija, veća tjelesna/motorička oštećenja)

**4.** **Niti jedan od ukućana s kojima dijete boravi** ili osobe s kojima je dijete u svakodnevnom kontaktu **nisu u samoizolaciji ili karanteni** i nisu u povećanom riziku zaraze virusom Covid-19

**5.** **Dijete nema povišenu tjelesnu temperaturu, respiratorne simptome poput kašlja i kratkog daha ili druge simptome bolesti poput gripe ili prehlade**

**6. Upoznat/i sam/smo s uputama Hrvatskog zavoda za javno zdravstvo o dolasku djeteta u školu, boravku u školi i odlasku iz škole i o njima sam/smo upoznali i moje/naše dijete te mu objasnili kako ih se pridržavati.**

U slučaju da dijete **ispunjava sve gore navedene uvjete i roditelji žele da dolazi na nastavu u školu, oba roditelja MORAJU POTPISATI IZJAVU** u kojoj pod punom materijalnom i krivičnom odgovornošću jamče da su ispunjeni svi gore navedeni uvjeti da bi dijete moglo pohađati nastavu te da će se ono u školi pridržavati svih propisanih epidemioloških mjera koje se odnose na boravak djeteta u školi.

Roditelji djece koja, uz ispunjenje svih uvjeta i uz potpisanu izjavu oba roditelja (skrbnika) krenu na nastavu u školu od 11. svibnja, bit će obaviješteni o svim detaljima organizacije nastave, mjerama dolaska u školu, boravka u školi i odlaska iz škole.

Roditelji čije dijete ispunjava propisane uvjete i koji su se odlučili da njihovo dijete od 11. svibnja pohađa nastavu u školi, dužni su potpisanu izjavu dostaviti u školu **NAJKASNIJE DO SRIJEDE, 6. SVIBNJA 2020. GODINE DO 12.00 SATI na slijedeći način :**

 - potpisanu i skeniranu ili fotografiranu izjavu dostaviti na e-mail škole . ured@os-ernestinovo.skole.hr

 -u slučaju nemogućnosti dostave e-mailom dostaviti osobno u tajništvo škole uz poštivanje epidemioloških mjera.

 Samo potpisane izjave koje su predane u navedenom roku smatrati će se valjanom prijavom za nastavu od 11. svibnja u školi.

U privitku se nalazi Izjava roditelja te Upute Hrvatskog zavoda za javno zdravstvo i Preporuke Ministarstva znanosti i obrazovanja s kojima smo vas dužni upoznati kako biste donijeli odluku za svoje dijete.

Sve ostale informacije roditelji mogu dobiti od razrednika i u tajništvu škole.

**Svi ostali učenici i dalje pohađaju nastavu na daljinu kao do sada.**

S poštovanjem,

Damir Škrlec, ravnatelj